Latvijas basketbola izlase 2011. gada Eiropas čempionātā

**[[Latvijas basketbola izlase]]** **[[2011. gada Eiropas čempionāts basketbolā|2011. gada Eiropas čempionātā]]** izcīnīja dalītu 22. vietu, finālturnīrā piedzīvojot piecus zaudējumus.

## Priekšvēsture
Pēc 2009. gada finālturnīra, kurā Latvijas izlase neizkļuva no grupas, Latvijas Basketbola savienība par disciplināriem jautājumiem uz dažādiem laika posmiem diskvalificēja vairākus izlases spēlētājus (kas tika iesaukti par tusētāju vai "tagad vai nekad" paaudzi): Kristaps Valters (trīs gadi), Armands Šķēle (divi gadi), Kaspars Bērziņš (viens gads nosacīti), Andris Biedriņš (viens gads nosacīti), Kaspars Kambala (viens gads nosacīti). Taču jau pirms Eiropas čempionāta par disciplīnas pārkāpumiem (viesnīcas numururiņa izdemolēšanu) no izlases tika atskaitīts K. Bērziņš.

 Ainars Bagatskis tika apstiprināts par izlases galveno treneri.

## Kvalifikācijas turnīrs
Latvijas basketbola izlase 2009. gada Eiropas čempionātā izcīnīja dalītu 13.—16. vietu, kas nozīmēja, ka izlasei vajag startēt kvalifikācijas turnīrā, lai piedalītos 2011. gada Eiropas čempionāta finālturnīrā.

Gatavošanos Eiropas čempionāta kvalifikācijai uzsāka 28. jūnijā.

Pirms kvalifikācijas turnīra Latvijas izlase aizvadīja vairākas pārbaudes spēles. Kvalifikācijas turnīrā Latvijas izlase 8 spēlēs izcīnīja 3 uzvaras, A grupā ierindojoties priekšpēdējā vietā, kas negarantēja kvalificēšanos finālturnīram.

2010. gada 5. septembrī FIBA Europe paplašināja finālturnīra dalībnieču skaitu līdz 24 izlasēm, tādējādi tam kvalificējās arī Latvijas izlase.

## Eiropas čempionāts
Latvijas izlase gatavošanos Eiropas čempionātam uzsāka 20. jūlijā. Kandidātu sastāvā tika iekļauti 14 spēlētāji, sākotnēji kandidātu sarakstā bija 20 basketbolisti. Pieredzējušākais kandidāts bija Jānis Blūms, kas iepriekš bija startējis 2005., 2007. un 2009. gada finālturnīros. Vairāki izlases kandidāti nevarēja startēt savainojumu dēļ: K. Janičenoks (savainota potīte), K. Bērziņš (ceļgala operācija). Tāpat izlasē nespēlē A. Biedriņš. Laika gaitā kandidātu sarakstam pievienojušies Artūrs Bricis, Mareks Mejeris un Mārtiņš Meiers.

Pirmā pārbaudes spēle tika aizvadīta 2. augustā pret Lietuvas studentu izlasi. Tajā tika piedzīvots zaudējums 91—94. Nākamajā dienā tika aizvadīta spēle pret Slovēnijas valstsvienību. Arī šajā spēlē tika piedzīvots zaudējums ar 63—73.  Latvijas izlase aizvadīja pārbaudes spēli pret Krievijas valstsvienību, kurā tika piedzīvots zaudējums ar 68—87. Nākamajā dienā tiks aizvadīta vēl viena pārbaudes spēle pret Krievijas valstsvienību, arī tajā tika piedzīvots zaudējums ar 59—84. 15. augustā no kandidātu saraksta tika izņemti Ivars Timermanis un Pāvels Veselovs. 20. augustā tika piedzīvots vēl viens zaudējums pārbaudes spēlēs: 75:95 pret Lietuvu. 22. augustā notikušajā pārbaudes spēlē pret Gruziju tika piedzīvots zaudējums ar 79:83. 24. augustā pārbaudes spēlē pret Gruziju Latvijas izlase izcīnīja pirmo uzvaru (84:73).

24. augustā valstsvienības galvenais treneris nosauca izlases sastāvu startam Eiropas čempionātā — tajā izlase startēs bez A. Vairoga un L. Blaua.

Eiropas čempionātā Latvijas izlase neguva nevienu uzvaru, zaudējot visās piecās spēlēs. Čempionāts tika uzsākts ar zaudējumu nākamajiem turnīra finālistiem Francijas izlasei (78–89). Nākamajā dienā tika zaudēts arī Serbijas izlasei (77–92) un dienu vēlāk Itālijai (62–71). Grupu turnīra pēdējās divās spēlēs tika piedzīvoti zaudējumi pret Izraēlu (88—91) un Vāciju (80–81). Latvijas izlase čempionāta kopvērtējumā ierindojās dalītā 22. vietā.

### Sastāvs

## Atsauces